🌹Канзул фаваид🌹

Хварав чиясе гьаризе кколел х1укмаби.

Хварав чиясе гьабизе кколеб 13 х1укму буго, цоялдаса цояб бергьараб, шагьадаталда хварав бусурманчиясул, киг1ан хъубав ватаниги, иш нухда кколеб. Амма Аллагьу Таг1алаяс азалияб г1елмуялда вит1ун ккезе хъварасе гурони гьал ах1камал щвеларо.

1-🔴 Чурун хадуб хварасул надалда ( щакъиялъ гуреб, килщица) хъвала гьаб калима: "Бисмиллагьи ррах!мани ррах!им"
 (بِسْمِ اللّٰهِ الرَّحْمٰنِ الرَّحٖيمْ

ц!иналдаса щокъробе щвезег1ан "Ла илагьа илла Ллагь, Мух1аммад расулуллагь" 

لٰاإِلٰهَ إِلَّا اللّٰهُ مُحَمَّدٌ رَسُولُ اللّٰه
 хъвала.

2-🔴 Рик!к!ун, къач!ан к!икъого (40) чияс, цеве имамги ч!ун жаназаялъул как бала.

3-🔴 Борхараб гьаркьидалъун дов к!икъоявго чиясда нуг!лъи гьабизабила гьав лъик1ав чи вук!анилан, гьеб  мехалъ гьав к!икъоясдаго т!ад к!икъого нур ч!ола  зодоб цураб. К!икъоябго нур бегьула гьав хварав жанив лъелалде гьесул хобалде жанибе. Гьаб хобалда жаниб питнаги бук1унаро, Исрафилас (г!.с.) ссур пузег!ан (х!адис босана "миркъаталдаса").

4-🔴 Хварав хабалъе жаниве вегьулаго, гьесул жаназаялда т1адеги къулун, абила:

بِسْمِ اللّٰهِ الرَّحْمٰنِ الرّحِيمِ وَعَلٰى مِلَّةِ

رَسُولِ اللّٰهِ صَلَّى اللّٰهُ عَلَيْهِ وَسَلَّمَ.

"Бисмиллагьи ррах1мани ррах!им ва г!ала миллати  расулиЛлагьи свалаЛлагьу г!алайгьи ва саллам". 

Гьев хварав г!азабалъул агьлуги ватани, гьесда хадуб садакъа-хайратги г!унт!ич!они, гьеб хобалда жаниб г!азаб к!икъого соналдасан гьабила. Гьал калимаби абурасеги хъвала гьаб къоялда нахъ (ай гьеб къоялдаса байбихьун) къо-къо кири, Къиямасеб къо ч1езег1ан.

5-🔴 Хварав вукъун къаси Марк!ач!ул какалдаса хадуб бала свалатул унсалъул какил 2 ракаг1ат: щибаб " Алх!амалъе" цо-цо нухалъ "Алгьакуму", аятул "Курси", ва 11 нухалъ "Къулгьу" ц!алун. Гьаб как бани, хварасул хобалда жанире, азарго бат!ияб т!аг!амги кодоб ккун, вач!ун азарго малаик, Къиямасеб къо ч!езег!ан гьесда аск!ор г!одор ч!ола, гьесие рек!елгъеялъе. 

6-🔴 Хварав вукъун хадуса нахъ руссиналде борхараб гьаркьидалъун цояс ах!ила 

اَللَّهُمَّ أَعِذْهُ مِنَ الشَّيْطَانِ الرَّجِيمِ. 

"Аллагьумма аг!изгьу мина шшайт!ани ражим", 

хут!араз раг!ун "Амин" абун абила лъабц1ул. Хабалъе Мункар-Накирлъун илбис бач!уна, гьедин абуни, бач!унаро.

7-🔴 Г!адамал нахъе индал, хобалде т!адеги къулун, "Я пулан, 

قُلْ لٰاإِلٰهَ إِلَّا اللّٰهُ، أَشْهَدُ أَنْ لّٰا إِلٰه

َ إِلَّا اللّٰهُ،اللّٰهُ رَبّٖي وَالْإِسْلٰامُ دٖينٖي

وَمُحَمَّدٌ صَلَّى اللّٰهُ عَلَيْهِ وَسَلَّمَ

رَسُولٖي. اَللّٰهُمَّ بِحَقِّ سَيِّدِنٰا 

مُحَمَّدٍ وَآٰلِ سَيِّدِنٰا مُحَمَّدٍ

لٰا تُعَذِّبْ هَذَا الْمَيِّتَ

Къул ла илагьа илла Ллагь, ашгьаду ан лаилагьа илла Ллагь, Аллагьу рабби валь исламу дини ва Мух1аммадун, свалаллагьу г!алайгьи ва саллама Расули Аллагьумма  бих!акъкъи саййидина Мух1аммадин ва али Сайидина Мух1аммадин, свалаллагьу г!алайгьи ва салам, ла туг!аззиб гьазал маййита" абуни, Исрафилас (г1.с.) ссур пузег!ан гьеб хобалда жаниб питна гьеч1о. 
8-🔴 Т!алкъен ц!алулаго "...узкур ма харажта г!алайгьи ",-ялде щвараб мехалъ "Я пуланай ч!ужуялъул вас (яс) пулан",-илан ах!е 3 нухалъ, гьаракьги борхун. 

9-🔴 Лъик1аб буго хварас г!ибадат гьабулелъул, какал ралеб, к!алал кколеб мехалъ т!ад бук!араб рат!лил цо пардав мусруялъе гьабизеги. Гьебгун гьесие г!азаб гьабуларо. 

10-🔴 Каранда т!ад хабалъ лъолеб хасаб хъвай-хъваг!ай бугеб кагъат жаниб бугеб шиша лъела. 

 11-🔴 Рек!иналда божи бугеб гъвет! ч!езе лъик1аб буго хабада т!ад. 

12-🔴 Хварав чурулаго "Ла илагьа илла Ллагьу, Я Рах!ману, Я Рах!иму, Я Кариму" абуни, нилъедаги хварасдеги баракат цадахъ чвахулила. 

13-🔴 Хварасдасан анкьабго "Х1амим"ц1алани, гьеб анкьабго Жужах!алъул к!алт!а ч!ола. 
"Джалал", 2-леб бут!а. 

Рехсарал ах!камал росана  "Фатх!ул г!аллам" т!ехьалдаса.